paragraph_text: Osnovnu školu, niže razrede gimnazije i novicijat završio u Kreševu, VII i VIII godinu gimnazije, te prvu godinu bogoslovije u Đakovu, ostatak u Ostrogonu. U Franjevački red stupio je 24. rujna 1872. Za svećenika je zaređen 1880. Kratko vrijeme pučki učitelj u Kreševu, zatim kateheta na Djevojačkoj školi sestara milosrdnica i Realnoj gimnaziji u Sarajevu, te istodobno kapelan u Čemernu, u Stupu i Sarajevskom Polju (1880–1882).